*Likumprojekts*

**Grozījumi likumā “Par nekustamā īpašuma nodokli”**

Izdarīt likumā“Par nekustamā īpašuma nodokli” (Latvijas Republikas Saeimas un Ministru Kabineta Ziņotājs, 1997, 13., 24.nr.; 1998, 24.nr.; 1999, 4., 24.nr.; 2001, 1., 24.nr.; 2003, 2., 15.nr.; 2005, 24.nr.; 2007, 21.nr.; 2008, 1.nr.; 2009, 6., 15.nr.; Latvijas Vēstnesis, 2009, 200.nr.; 2010, 106., 170., 206.nr.; 2011, 202.nr.; 2012, 190.nr.; 2013, 194., 232.nr.; 2014, 57.nr.; 2015, 248.nr.) šādus grozījumus:

1. 2. pantā:

papildināt pantu ar 2.1 daļu šādā redakcijā:

“(21) Par nekustamā īpašuma īpašnieku šā likuma izpratnē uzskatāms apbūves tiesīgais, ja Nekustamā īpašuma valsts kadastra informācijas sistēmā uz zemesgrāmatā ierakstītas apbūves tiesības pamata reģistrēta ēka vai inženierbūve.”;

papildināt pantu ar vienpadsmito daļu šādā redakcijā:

“(11) Nekustamā īpašuma nodokli par Nekustamā īpašuma valsts kadastra informācijas sistēmā reģistrētu un uz apbūves tiesības pamata uzceltu ēku vai inženierbūvi maksā apbūves tiesīgais.”

1. 7. pantā:

papildināt pirmo daļu ar 7. punktu šādā redakcijā:

“7) ja taksācijas gadā apbūves tiesība izbeidzas ar zemesgrāmatās reģistrētā apbūves tiesības termiņa notecējumu, tad par ēku vai inženierbūvi, kas uzcelta uz apbūves tiesības pamata, nekustamā īpašuma nodokli maksā apbūvei nodotā zemes gabala īpašnieks, sākot ar nākamo mēnesi pēc apbūves tiesības termiņa notecējuma.”;

papildināt trešo daļu ar 6. punktu šādā redakcijā:

“6) nekustamā īpašuma nodokļa maksāšanas pienākums apbūves tiesīgajam izbeidzas ar nākamo mēnesi pēc zemesgrāmatā reģistrētā apbūves tiesības termiņa notecējuma.”

3. 9. pantā:

papildināt pantu ar 3.1 daļu šādā redakcijā:

“(31) Ja zemesgrāmatā ierakstītu apbūves tiesību atsavina vai dāvina, vai apbūves tiesība izbeidzas ar apbūvei nodotā zemes gabala īpašnieka un apbūves tiesīgā savstarpēju vienošanos, apbūves tiesīgā maiņu vai apbūves tiesības izbeigšanos zemesgrāmatā var reģistrēt pēc tam, kad ir nomaksāts nodokļa pamatparāds, soda nauda un nokavējuma nauda, kā arī veikts nodokļa maksājums par taksācijas gadu, kurā apbūves tiesību atsavina vai dāvina, vai apbūves tiesība izbeidzas ar savstarpēju vienošanos, un zemesgrāmatu nodaļa par to ir pārliecinājusies tiešsaistes datu pārraides režīmā.”;

papildināt pantu ar 4.1 daļu šādā redakcijā:

“(41) Šā panta trešo daļu nepiemēro, apbūves tiesībai izbeidzoties ar zemesgrāmatās reģistrētā apbūves termiņa notecējumu.”

Likums stājas spēkā 2017. gada 1. janvārī.

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

16.05.2016. 13:55

346

S.Rāgs

67036974, Sandris.Rags@tm.gov.lv